Skjámynd af myndbandi namibíska ríkissjónvarpsins nbc . Íslenskur skipstjóri hefur verið handtekinn í Namibíu vegna meintra ólöglegra veiða innan 200 sjómílna landhelgi landsins . Greint er frá þessu á namibíska ríkissjónvarpinu nbc . Arngrímur , sem 67 ára að aldri , dvelur nú í gæsluvarðhaldi . Skipstjórinn , Arngrímur Brynjólfsson , hefur starfaði um árabil hjá Samherja . Hins vegar kemur ekki fram í fréttinni hvort Arngrímur starfi fyrir Samherja í dag . Fyrirspurn Viðskiptablaðsins til Samherja hefur ekki verið svarað þegar þetta er skrifað . Fréttastofa RÚV greinir frá því hádegisfréttum að Samherji hafi staðfest fréttaflutning namibískra fjölmiðla um handtöku Arngríms , . Samkvæmt upplýsingum frá Samherja hefur Arngrímur verið látinn laus . Hins vegar kemur fram í frétt Rúv hvort Arngrímur hafi verið starfsmaður Samherja þegar hann var handtekinn . Arngrímur var handtekinn ásamt rússneskum kollega sínum , Lurri Festison , og komu þeir fyrir rétt í gær . Vegabréf þeirra hafa verið gerð upptæk og þurfa þeir að dvelja í fangaklefa þar til málið verður tekið upp að nýju 30. janúar næstkomandi , nema þeir greiði tryggingu að upphæð 100 þúsund namibískra dollara , jafngildi tæplega einnar milljón króna . Greint er frá því að verjandi Arngríms hafi sent frá yfirlýsingu þar sem þess er óskað að Arngrímur fá vegabréf sitt afhent svo hann geti heimsótt veika eiginkonu sína .